**NOTĂ INFORMATIVĂ**

**la proiectul hotărârii Guvernului**

**„Cu privire la alocarea mijloacelor financiare”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului „Cu privire la alocarea mijloacelor financiare”  (în continuare – proiect) este elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul prenotat este elaborat în contextul acordării unui sprijin din partea statului unor categorii de populaţie în vederea asigurării cu spaţiu locativ. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de hotărâre nu contravine legislației UE. |
| **4. Principalele prevederi ale proiectului şi evidenţierea elementelor noi** |
| Proiectul dat este elaborat în baza Hotărârii Guvernului nr.836 din 13 septembrie 2010 ”Cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni”. Potrivit punctului 1 al Hotărârii Guvernului nr.836/2010 se acordă indemnizații unice pentru construcția unei case individuale ori a unei locuinţe cooperatiste, sau procurarea spațiului locativ, sau restaurarea caselor vechi unor categorii de cetăţeni care, nu au beneficiat de credite preferenţiale de la instituţiile financiare şi nu au fost asigurați cu spaţiu locativ la situația din 22 octombrie 2004.  Proiectul în cauză prevede alocarea mijloacelor financiare de la bugetul de stat autorităţii administraţiei publice locale de nivelul al doilea în sumă totală de **41,0** mii lei, întru acordarea indemnizaţiei unice pentru **1** beneficiar din raionul Orhei, participanț la acțiunile de luptă pentru apărarea integrității teritoriale și independenței Republicii Moldova. (Decizia Comisiei speciale nr.1 din 25 noiembrie 2022).  Totodată, se menționează că termenul de realizare hotărârii în cauză a fost prelungit de patru ori și a expirat la 31 decembrie 2022. Astfel, ținând cont de faptul că, termenul de acțiune în timp a actului normativ în cauză a expirat, în anul 2023 de indemnizațiile respective vor beneficia doar persoanele ale căror cereri au fost examinate de Comisiile speciale ale autorităților publice locale până la 31 decembrie 2022. |
| **5. Fundamentarea economico-financiară** |
| Implementarea prevederilor proiectului necesită cheltuieli financiare din bugetul de stat în sumă de **41,0** mii lei.  În bugetul de stat pentru anul 2023 în acest scop sunt aprobate mijloace financiare în volum de **587,0** mii lei. |
| **6. Modul de încorporare a actului în cadrul normativ în vigoare** |
| Aprobarea proiectului hotărârii Guvernului „Cu privire la alocarea mijloacelor financiare” nu va genera modificări și în textul altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul Hotărârii Guvernului a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională, Procesul decizional. |
| **8. Constatările expertizei anticorupție** |
| Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative. |
| **9. Constatările expertizei juridice** |
| Proiectul va fi supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative. |

**Ministrul finanțelor**  **Veronica SIREȚEANU**